Diari Oficial de la Generalitat Valenciana


Sumari del DOGV 5808, del 17-07-2008 (2008/8705)

ORDE de 7 de juliol de 2008, de la Conselleria de Justícia i Administracions Públiques, per la qual es convoquen proves selectives d'accés al grup A, cos d'advocats de la Generalitat, pel sistema d'oposició, Convocatòria 11/08, corresponents a l'Oferta d'Ocupació Pública de 2008, per al personal de l'administració de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5808

Data del DOGV
:   17-07-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/8705


Data del document
:   07-07-2008

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * concurs administratiu
    * advocat
    * administració regional

ORDE de 7 de juliol de 2008, de la Conselleria de Justícia i Administracions Públiques, per la qual es convoquen proves selectives d'accés al grup A, cos d'advocats de la Generalitat, pel sistema d'oposició, Convocatòria 11/08, corresponents a l'Oferta d'Ocupació Pública de 2008, per al personal de l'administració de la Generalitat. [2008/8705]
La Llei 10/2005, de 9 de desembre, d'Assistència Jurídica a la Generalitat, ha creat, a través del seu article 3, el cos d'advocats de la Generalitat, corresponent al grup A de titulació. Entre altres aspectes, disposa l'esmentada norma que per a l'ingrés en el cos d'advocats de la Generalitat es requereix estar en possessió del títol de Llicenciat en Dret, així com la superació de les corresponents proves, i que el sistema d'accés serà l'oposició. L'esmentat article regula, a més del règim retributiu dels funcionaris del cos, les proves selectives i la composició del Tribunal de Selecció.
Mitjançant el Decret 22/2008, de 7 de març, del Consell, s'aprova l'Oferta d'Ocupació Pública per a l'any 2008, que comprén un total de 5 llocs d'advocats de la Generalitat, mitjançant oposició. L'Oferta incorpora places que estan dotades pressupostàriament i incloses en les relacions de llocs de treball.
Aquesta Conselleria, en exercici de les atribucions previstes en l'article 27.1.g) del Text Refós de la Llei de Funció Pública, el Decret 33/1999, de 9 de març, pel qual s'aprova el Reglament de Selecció i Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de Funció Pública, acorda convocar proves selectives d'accés al grup A, sector administració especial, cos d'advocats de la Generalitat, pel sistema d'oposició, que es regirà pel que estableix la Llei 10/2005, de 9 de desembre, pel Decret 84/2006, de 16 de juny, pel qual s'aprova el Reglament de l'Advocacia Generalitat, pel que disposa la Llei 7/2007, de 12 d'abril, de l'Estatut Bàsic de l'Empleat Públic, en el Decret Legislatiu, de 24 d'octubre de 1995, pel qual s'aprova el Text Refós de la Llei de la Funció Pública Valenciana i la resta de normativa de desplegament, i pel que disposen les següents,
Bases de la convocatòria
1. Objecte de la Convocatòria
1.1 La present Convocatòria té com a objecte la selecció de personal, per a cobrir 5 llocs de treball del grup A, del cos d'advocats de la Generalitat, pel sistema d'oposició
1.2. El nombre total de llocs reservats al torn d'accés lliure ascendeix a 3 llocs i 1 lloc es reserva a la quota de discapacitats.
1.3. De conformitat amb l'article 3.4 de la Llei 10/2005, es reserva un lloc per a ser proveït per funcionaris de carrera de la Generalitat, del grup A, llicenciats en Dret.
1.4 Els llocs de treball sense cobrir, reservats a la quota de discapacitats i a la quota de reserva per a funcionaris de carrera de la Generalitat, s'acumularan al torn d'accés lliure.
2. Condicions generals dels aspirants
2.1. Per a ser admés en aquestes proves selectives, caldrà complir els requisits següents:
2.1.1. Nacionalitat: ser espanyol o nacional d'un estat membre de la Unió Europea o nacional d'algun estat a què s'aplique la llibertat de circulació de treballadors. Independentment de la seua nacionalitat, el cònjuge dels espanyols i dels nacionals d'algun dels estats membres de la Unió Europea, i quan així ho preveja el corresponent Tractat, el cònjuge dels nacionals d'algun estat en què s'aplique la llibertat de circulació de treballadors, sempre que no estiguen separats de dret.
Així mateix, i amb les mateixes condicions que els cònjuges, podran participar els descendents i els del seu cònjuge, menors de vint-i-un anys o majors de l'esmentada edat, que visquen a càrrec seu.
2.1.2. Edat: tindre 16 anys i no haver arribat a l'edat de jubilació (65 anys).
2.1.3. Titulació: estar en possessió del títol de Llicenciat en Dret.
2.1.4. Capacitat: no patir cap malaltia ni estar afectat per limitació física o psíquica incompatible amb l'exercici de les corresponents funcions.
2.1.5. Habilitació: no haver estat separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haguera sigut separat o inhabilitat. En el cas de ser nacional d'un altre Estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.
2.2 Podran optar a la quota de discapacitats aquells aspirants amb discapacitat de grau igual o superior al 33% i que ho formulen expressament, en la sol·licitud de participació, seguint les instruccions establides en la base 6.4.1.
2.3. Podran optar a la quota reservada per a funcionaris, el personal funcionari de carrera de la Generalitat del grup A, llicenciats en Dret i que el formulen expressament en la sol·licitud de participació, seguint les instruccions establides en la base 6.4.1. de la sol·licitud.
2.4 Les condicions per a ser admés a les proves, hauran de reunir-se en el moment de finalització del termini de presentació de sol·licituds i mantindre-les durant tot el procés selectiu, fins al moment de la presa de possessió.
3. Aspirants amb discapacitat
3.1. El Tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A aquest efecte, els interessats hauran de formular la petició corresponent en la sol·licitud de participació en la present oposició, seguint les instruccions establides en la base 6.4.2.
3.2. Si en el desenvolupament de les proves se susciten dubtes raonables al Tribunal, respecte a la compatibilitat funcional d'un aspirant, podrà demanar el corresponent dictamen de la Comissió Mixta de Discapacitats i, en aquest cas, l'aspirant podrà participar condicionalment en el procés selectiu, i quedarà en suspens la resolució definitiva sobre l'admissió o exclusió de les proves fins a la recepció del dictamen.
4. Sol·licituds
Els qui desitgen prendre part en aquesta oposició, hauran d'omplir la sol·licitud que figura com a model en l'annex I i que els serà facilitada a les oficines públiques que es relacionen en l'annex II i en l'adreça d'Internet http://www.gva.es (apartat: Conselleria de Justícia i Administracions Públiques, Direcció General d'Administració Autonòmica, oposicions i concursos.)
5. Drets d'examen
Els drets d'examen seran de 26,29 euros i s'ingressaran en qualsevol de les entitats bancàries col·laboradores que figuren en la sol·licitud. El pagament de la taxa es justificarà mitjançant l'oportú justificant que l'entitat bancària, en què s'haja efectuat l'ingrés, farà constar en l'exemplar corresponent de l'imprés de sol·licitud. La falta de la justificació de l'abonament dels drets d'examen determinarà l'exclusió de l'aspirant.
Les persones, amb discapacitat igual o superior al 33%, estan exemptes del pagament dels drets d'examen. Aquests aspirants hauran de presentar certificat de la Conselleria de Benestar Social o òrgans competents d'altres administracions públiques, que acredite discapacitat igual o superior al 33%, i ho facen constar amb una creu en l'apartat 40.3 de la sol·licitud.
Així mateix, estan exempts del pagament els membres de famílies nombroses de categoria especial. Els membres de famílies nombroses de categoria general gaudiran d'una bonificació del 50% de la taxa. Per a això, en ambdós casos, hauran d'adjuntar el títol de família nombrosa en vigor, expedit per l'òrgan competent de la Conselleria de Benestar Social o òrgans competents d'altres administracions públiques i que ho facen constar amb una creu en l'apartat 40.3 de la sol·licitud.
Procedirà la devolució de les taxes per drets d'examen únicament en els supòsits i procediments previstos en l'article 9 del Decret Legislatiu 1/2005, de 25 de febrer, del Consell de la Generalitat, pel qual s'aprova la Text Refós de la Llei de Taxes de la Generalitat.
6. Presentació de sol·licituds
6.1 Les sol·licituds estaran dirigides a la Direcció General d'Administració Autonòmica.
6.2 El termini per a la presentació de sol·licituds serà de vint dies hàbils, comptadors a partir de l'endemà de la publicació d'aquesta Convocatòria en el Diari Oficial de la Comunitat Valenciana.
Les sol·licituds seran presentades pels interessats a les oficines públiques que figuren relacionades en l'annex II, una vegada abonada la taxa que es fixa en la base 5.
També es podran presentar les sol·licituds en la forma prevista en l'article 38, de la Llei de Règim Jurídic de les Administracions Publiques i del Procediment Administratiu Comú.
6.3. Els aspirants que no posseïsquen la nacionalitat espanyola i, d'acord amb la base 7.7, estiguen exempts de la realització de la prova de castellà, hauran de fer-ho constar amb una creu en l'apartat 40.2 de la sol·licitud.
6.4 L'aspirant, quan emplene la seua sol·licitud, haurà d'observar les instruccions següents:
6.4.1 En l'apartat número 30 de l'imprés de sol·licitud, «forma d'accés», els aspirants que accedisquen pel torn lliure ho assenyalaran amb una ics (X) sobre la lletra «L»; els qui accedisquen per la quota de discapacitats, ho assenyalaran amb una ics (X) sobre la lletra «D», i els qui accedisquen per la quota de funcionaris, ho assenyalaran amb una (X) sobre la lletra «C», la qual cosa comportarà la seua exclusió com a aspirants pel torn d'accés lliure.
6.4.2 Els aspirants amb discapacitat, que sol·liciten mesures d'adaptació, hauran d'assenyalar-ho amb una ics (X) en la casella 33 el tipus de discapacitat: (F) Física, (P) Psíquica, (S) Sensorial. Podran sol·licitar les mesures d'adaptació que necessiten previstes en els apartats 34 i 35 de l'imprés de sol·licitud, d'acord amb la classificació següent:
1) Eliminació de barreres arquitectòniques i taula adaptada a la cadira de rodes.
2) Ampliació del temps de duració de l'exercici. Hauran d'acompanyar certificat expedit per l'òrgan oficial competent que especifique el diagnòstic i el temps (nombre de minuts), d'ampliació que sol·licita.
3) Augment de la grandària dels caràcters de l'examen, per dificultat de visió.
4) Necessitat d'intèrpret, a causa de sordesa.
5) Sistema braille d'escriptura, per invident.
6) D'altres, especifiqueu-ne quines.
6.4.3. Els aspirants de nacionalitat diferent de l'espanyola hauran d'emplenar els apartats 10 a 15 de la sol·licitud.
6.4.4. En la sol·licitud haurà de constar que s'ha realitzat el corresponent ingrés dels drets d'examen, mitjançant la validació per l'entitat col·laboradora en què es realitze l'ingrés, a través de certificat mecànic, o si no n'hi ha, segell i signatura.
6.4.5. En cap cas la mera presentació i pagament en l'entitat col·laboradora suposarà substitució del tràmit de presentació, dins del termini i la forma escaient, de l'imprés de sol·licitud, d'acord amb el que disposa la base 6.2.
6.4.6. Han de fer-se constar, expressament, les exempcions a què es refereix la base 8.6 acompanyats en aquests supòsits, de la documentació acreditativa que justifique l'exempció als exercicis previstos en la Convocatòria, i fer-ho constar amb una ics (X) en l'apartat 38.1 de la sol·licitud, si l'exempció és dels exercicis primer i segon; en l'apartat 38.2, si l'exempció és dels exercicis tercer i quart, i en l'apartat 38.3, si l'exempció és únicament del primer exercici.
7. Admissió dels aspirants
7.1 Els aspirants queden vinculats a les dades que hagen fet constar en les seues sol·licituds, i podran únicament demandar la seua modificació per mitjà d'un escrit motivat, dins del termini establit en la base 6.2 per a la presentació de sol·licituds.
7.2 Acabat el termini de presentació de sol·licituds, prèvia verificació que s'ha realitzat el pagament dels drets d'examen, l'òrgan convocant dictarà una resolució, que es publicarà en el Diari Oficial de la Comunitat Valenciana, que contindrà la relació provisional d'admesos i exclosos a la realització de les proves.
7.3 Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que consideren convenients, en el termini de 10 dies hàbils, comptadors a partir del següent de la publicació de la relació provisional d'admesos i exclosos, d'acord amb el que estableix l'article 71 de la Llei de Règim Jurídic de les Administracions Publiques i del Procediment Administratiu Comú.
7.4 En tot cas, per tal d'evitar errors i, en el supòsit de produir-se'n, possibilitar la seua esmena dins del termini i la forma escaient, els aspirants comprovaran, no sols que no figuren inclosos en la relació provisional d'exclosos sinó, a més, que els seus noms, dades i torn elegit consten correctament en les pertinents relacions d'admesos.
7.5. Transcorregut el termini anterior, vistes les al·legacions i esmenats els defectes, i si procedira, es dictarà una resolució que elevarà a definitiva la llista d'admesos i exclosos a la realització de les proves que es publicarà en el Diari Oficial de la Comunitat Valenciana.
7.6. En la resolució, mitjançant la qual es faça pública la llista definitiva d'admesos a la realització de les proves s'establirà, amb almenys 15 dies d'antelació, la data, el lloc de celebració i l'hora de començament del primer exercici, així com l'orde de crida dels aspirants, i s'iniciarà l'orde en la lletra «Z» conforme el resultat del sorteig celebrat el dia 15 d'abril de 2008 (DOCV, número 5.755, de 5 de maig de 2008).
7.7 Prova de coneixement del castellà per als aspirants que no posseïsquen la nacionalitat espanyola:
Amb caràcter previ a la realització de l'oposició, els aspirants que no posseïsquen la nacionalitat espanyola i del seu origen no es desprenga el coneixement del castellà, hauran d'acreditar el coneixement d'aquest, mitjançant la realització d'una prova, en què es comprovarà que posseeixen un nivell adequat de compressió i expressió oral i escrita en aquesta llengua.
El contingut d'aquesta prova s'ajustara al que disposa el Reial Decret 1137/2002, de 31 d'octubre, pel qual es regulen diplomes d'espanyol com a llengua estrangera.
La prova es qualificara d'apte o no apte, i caldrà obtindre la valoració d'apte per a passar a realitzar les proves de la fase d'oposició.
En el cas que haguera algun aspirant que haja de realitzar aquesta prova, s'indicarà en la relació definitiva d'admesos i exclosos, el lloc i la data de realització d'aquesta.
Queden eximits de realitzar aquesta prova els qui estiguen en possessió del diploma d'espanyol com a llengua estrangera, regulat en el Reial Decret 1137/2002, de 31 d'octubre, o del Certificat d'Aptitud en Espanyol per a Estrangers, expedit per les escoles oficials d'idiomes, o acrediten estar en possessió d'una titulació acadèmica espanyola expedida per l'òrgan oficial competent en el territori espanyol.
8. Exercicis
L'oposició constarà de quatre exercicis, de caràcter obligatori i eliminatori, comuns per a tots els opositors.
8.1. Primer exercici. Consistent a contestar, oralment i durant un temps màxim d'una hora i quart, 5 temes, i no es podran dedicar menys de deu minuts a cada tema.
Els 5 temes seran trets a l'atzar entre els del programa inclòs en l'Orde de 25 de juny de 2008, de la Conselleria de Justícia i Administracions Públiques, publicat en el DOGV número 5799, de 4 de juliol de 2008, annex: Part General. El primer entre els temes 1 a 35; el segon, entre els temes 36 a 70; el tercer, entre els temes 71 a 105; el quart, entre els temes 106 a 140, i el cinqué, entre els temes 141 a 173.
El Tribunal podrà formular preguntes aclaridores sobre els temes exposats.
Una vegada desenvolupat el primer tema o transcorreguts deu minuts des de l'inici de l'exposició, el Tribunal podrà decidir que l'aspirant abandone la prova per estimar la seua actuació notòriament insuficient.
8.2. Segon exercici. Consistent a desenrotllar per escrit, en un temps màxim de 6 hores, 2 temes, a elecció de l'opositor entre 4, elegits a l'atzar del programa arreplegat en l'Orde de 25 de juny de 2008, de la Conselleria de Justícia i Administracions Públiques, publicat en el DOGV número 5.799 de 4 de juliol de 2008, annex: part especial.
Una vegada conclosos els exàmens, seran introduïts en sobre tancat i quedaran sota la custòdia del Tribunal qualificador, el qual convocarà els opositors per a la lectura pública dels temes que hagen desenvolupat, i s'iniciarà l'orde per la lletra "Z", conforme el resultat del sorteig celebrat el dia 15 d'abril de 2008 (DOCV número 5755, de 5 de maig de 2008).
El Tribunal podrà formular preguntes aclaridores sobre els temes exposats.
Una vegada exposat el primer tema o transcorreguts deu minuts des de l'inici de l'exposició, el Tribunal podrà decidir que l'aspirant abandone la prova per estimar la seua actuació notòriament insuficient.
El lloc, data i hora de celebració d'aquesta prova serà anunciat pel Tribunal amb, almenys, deu dies d'antelació.
El lloc, dates i hores de lectura per cada aspirant del seu exercici serà anunciat pel Tribunal amb la deguda antelació.
8.3. Tercer exercici. Consisteix en la resolució d'un cas pràctic, relatiu a la funció contenciosa que correspon a l'Advocacia General, a proposta del Tribunal, i relacionat amb el programa, en un termini màxim de 10 hores ininterrompudes.
Durant la realització d'aquesta prova, els aspirants romandran incomunicats i podran consultar els textos legislatius i jurisprudencials, sense comentaris, que estimen convenients. Cada opositor haurà de proveir-se dels seus mateixos textos.
Una vegada conclòs l'exercici, els exàmens seran introduïts en sobre tancat i quedaran sota la custòdia del Tribunal Qualificador, el qual convocarà els opositors per a la lectura pública de l'exercici, i s'iniciarà l'orde per la lletra «Z», conforme el resultat del sorteig celebrat el dia 15 d'abril de 2008 (DOCV número 5.755, de 5 de maig de 2008).
El Tribunal podrà formular preguntes aclaridores sobre els temes exposats. El lloc, dates i hores de lectura d'aquesta prova seran anunciats pel Tribunal amb la deguda antelació.
8.4. Quart exercici: consistent en un cas pràctic relatiu a la funció consultiva que correspon a l'Advocacia General de la Generalitat, a proposta del Tribunal i relacionat amb el programa, en un termini de 10 hores ininterrompudes.
Durant la realització d'aquesta prova els aspirants romandran incomunicats i podran consultar els textos legislatius i jurisprudencials, sense comentaris, que estimen convenients. Cada opositor haurà de proveir-se dels seus textos.
Una vegada conclòs l'exercici, els exàmens seran introduïts en sobre tancat i quedaran sota la custòdia del Tribunal qualificador, el qual convocarà els opositors per a la lectura pública de l'exercici, i s'iniciarà l'orde per la lletra «Z», conforme el resultat del sorteig celebrat el dia 15 d'abril de 2008 (DOCV número 5.755, de 5 de maig de 2008).
El Tribunal podrà formular preguntes aclaridores sobre els temes exposats. El lloc, dates i hores de lectura d'aquesta prova serà anunciat pel Tribunal amb la deguda antelació.
8.5 Qualificació dels exercicis
Prèvia la deliberació que, si fa al cas, es considere oportuna, cada membre del Tribunal qualificarà els exercicis mitjançant paperetes, i aquest podrà concedir de 0 a 10 punts, i haurà d'obtindre l'aspirant, per a superar cada exercici un mínim de 5 punts. Per a realitzar el còmput s'exclouran les puntuacions màxima i mínima, sense que en cap cas no puguen ser excloses més d'una màxima i una altra mínima; se sumaran els punts consignats en tota la resta i el total es dividirà pel nombre de puntuacions computades. El quocient obtingut constituirà la qualificació de cada exercici.
La qualificació final, tant per als aspirants que concórreguen pel torn d'accés lliure, quota de discapacitats i reserva per a funcionaris de carrera de la Generalitat que superen els 4 exercicis, estarà determinada per la suma de les obtingudes en cada una d'aquestes, que es faran públiques en finalitzar cada exercici.
Tot seguit es configuraran, per separat, tres relacions corresponents al torn lliure, quota de discapacitats i reserva per a funcionaris de carrera, ordenada de major a menor, que s'interromprà quan el nombre d'inclosos en aquesta coincidisca amb el nombre de llocs convocats per torn i quota, inclòs el que preveu la base 1.4. Aquestes constituiran les llistes definitives d'aprovats.
En cas d'empat entre dos o més opositors es donarà preferència a qui haja obtingut major nota en el primer exercici, en cas d'haver coincidències, es recorrerà a la nota del tercer exercici, i si encara així continua l'empat, es recorrerà a la nota del segon exercici. Finalment, si persisteix l'empat, s'acudirà a l'orde alfabètic de cognoms i noms empatats, començant per la lletra «Z», conforme el resultat del sorteig celebrat el dia 15 d'abril de 2008 (DOCV, número 5755 de 5 de maig de 2008).
8.6. Exempció de proves: d'acord amb el que estableix la disposició transitòria primera de la Llei 10/2005, de 9 de desembre, d'Assistència Jurídica a la Generalitat, queden exemptes de la realització del primer i segon exercici les persones que hagen superat, amb posterioritat a l'1 de febrer de 2001, la totalitat de les proves teòriques d'ingrés a cossos especials de funcionaris del grup A, llicenciats en Dret, al servei de l'administració general de l'Estat o de l'administració de les comunitats autònomes, el objecte específic i exclusiu de les quals siga la representació i defensa en judici o l'assessorament en Dret de l'administració respectiva, i així ho facen constar en la instància, tal com estableix la base 6.4.6.
En tot cas, tals proves teòriques hauran d'haver consistit, almenys, en l'exposició de temes seleccionats a la sort davant d'un òrgan compost per especialistes de les diferents zones del saber jurídic.
El seu temari haurà de garantir profunds coneixements en totes les branques del dret, amb especial èmfasi en les matèries de dret civil, dret processal, dret constitucional i autonòmic i dret administratiu.
Queden exempts de la realització del tercer i quart exercici els funcionaris de carrera de la Generalitat o d'altres administracions públiques del grup A, llicenciats en Dret, que hagueren exercit funcions efectives i exclusives d'assessorament en Dret o representació i defensa en judici de la Generalitat o entitats de dret públic vinculades o que en depenen; almenys, 6 mesos després de l'1 de febrer de 2001, i així ho facen constar en la instància, tal com estableix la base 6.4.6.
La nota que se'ls assignarà, en ambdós supòsits, per als exercicis de què estiguen exempts, serà de cinc. Els aspirants poden renunciar a aquesta exempció i queden subjectes a les notes que obtinguen en els exercicis realitzats.
Queden exempts de la realització del primer exercici els aspirants que van obtindre 6 o més punts en el primer exercici de l'anterior convocatòria, aprovada mitjançant una Orde d'1 de setembre de 2006, de la Conselleria de Justícia, Interior i Administracions Públiques, per la qual es convoquen proves selectives d'accés al grup A, cos d'advocats de la Generalitat, pel sistema d'oposició, Convocatòria 1/06 i així ho facen constar en la instància, tal com estableix la base 6.4.6.
La nota que se'ls assignarà en aquesta segona Convocatòria serà igual a l'obtinguda en l'anterior Convocatòria 1/06.
9. Desenvolupament de les proves selectives
9.1 El primer exercici es realitzarà en el lloc, data i hora que s'establisca en la resolució per la qual s'aprove i publique, en el Diari Oficial de la Comunitat Valenciana, la llista definitiva d'admesos a la realització de les proves.
9.2 Els aspirants seran convocats per a cada exercici o prova en crida única.
Els aspirants hauran d'observar, en tot moment, les instruccions dels membres del Tribunal o del personal ajudant o assessor durant la celebració de les proves, amb vista a l'adequat desenvolupament d'aquestes. Qualsevol alteració, en el normal desenvolupament de les proves per part d'un o una aspirant, quedarà reflectida en l'acta corresponent, i podrà continuar dita o dit aspirant el desenvolupament de l'exercici, amb caràcter condicional, fins tant resolga el Tribunal sobre l'incident. Abans de l'inici de cada exercici o prova, i sempre que s'estime convenient durant el desenvolupament d'aquest, els membres del Tribunal, els seus ajudants o assessors comprovaran la identitat dels aspirants mitjançant la presentació del DNI, del passaport o del permís de conduir o els documents equivalents per als nacionals d'altres Estats a què fa referència la base 2.1.1. Sense que per a aquest efecte siguen vàlides les fotocòpies acarades dels esmentats documents ni qualsevol altre document, així com, si fa al cas, de l'exemplar per a l'interessat de la sol·licitud d'admissió a les proves.
Els aspirants quedaran decaiguts en el seu dret quan es personen en els llocs de celebració, quan ja s'hagen iniciat les proves o per la inassistència a aquestes, encara que siga per causes justificades. Tractant-se de proves orals o altres de caràcter individual i successiu, el Tribunal podrà apreciar les causes al·legades i admetre l'aspirant, sempre que aquestes no hagen finalitzat i l'esmentada admissió no menyscabe el principi d'igualtat amb la resta del personal.
Entre aquesta Convocatòria i l'inici de les proves selectives han de transcórrer almenys 6 mesos.
Entre la finalització del primer exercici i la celebració del segon exercici hi haurà de transcórrer, almenys, 2 mesos.
Durant la realització dels exercicis no està permés fumar als llocs de celebració d'aquests, ni l'ús de telèfons mòbils.
9.3 Començades les proves, l'anunci de la celebració de la resta d'exercicis es farà pública pel Tribunal al local en què s'haja celebrat l'anterior i a les seus de la Conselleria de Justícia i Administracions Públiques d'Alacant, Castelló i València, en la Web de la Direcció General d'Administració Autonòmica, amb una antelació mínima de 12 hores, si la crida és per a la sessió següent d'un mateix exercici, i de 48 hores, com a mínim, si es tracta de la convocatòria per a un exercici distint, d'acord amb el que preceptua l'article 10.4 del Decret del Consell 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana.
9.4 Els aspirants, que hagen obtingut 6 punts o més en el primer exercici de la present Convocatòria i no superen l'oposició, podran quedar exempts de la realització del primer exercici en la següent Convocatòria, sempre que es preveja en aquesta, si així ho sol·liciten, sempre que no hagen transcorregut més de dos anys i la convocatòria tinga la mateixa estructura i temari. La nota que se li assignarà en aquesta segona Convocatòria serà igual a l'obtinguda, llevat que es modificara el sistema de qualificació i, en aquest cas, serà igual a la puntuació mínima exigida per a superar l'exercici.
10. Publicitat de les llistes
10.1 En finalitzar cada un dels exercicis de l'oposició, el Tribunal publicarà en el lloc d'examen, a les seus de la Conselleria de Justícia i Administracions Públiques d'Alacant, Castelló i València, i en la pàgina Web de la Direcció General d'Administració Autonòmica: http://www.gva.es (apartat informació per conselleries, Justícia i Administracions Públiques), les relacions d'aspirants que han superat l'exercici, amb expressió del seu nom, cognoms, DNI i la puntuació obtinguda. S'entendrà que han superat l'exercici únicament aquells aspirants que hagen obtingut la puntuació mínima exigida per a superar cada un dels exercicis, segons el que disposa la base 8.
10.2 Finalitzada l'oposició, el Tribunal, mitjançant anunci, publicarà en el lloc d'examen i a les seus de la Conselleria de Justícia i Administracions Públiques d'Alacant, Castelló i València, i en la pàgina Web de la Direcció General d'Administració Autonòmica: http://www.gva.es (apartat informació per conselleries, Justícia i Administracions Públiques), les llistes definitives d'aspirants aprovats en cada torn o quota pel seu orde de puntuació total a què es referix la base 8.5.
En cap cas el Tribunal podrà declarar que han aprovat el procés selectiu un nombre superior al de llocs de treball convocats, tenint en compte el que disposa la base 1.4 i 12 de la present Convocatòria.
11. Relació definitiva i presentació de documents
1. El Tribunal de Selecció elevarà al conseller de Justícia i Administracions Públiques, per a la seua publicació en el Diari Oficial de la Comunitat Valenciana, la relació definitiva única d'aspirants aprovats, per orde de puntuació total, independentment del sistema d'accés pel qual hagen participat, en el cas que en confeccionar aquesta relació es produïren empats, aquests es resoldran amb els criteris previstos en la base 8.5, últim paràgraf. En el termini de 20 dies hàbils, comptadors des de l'endemà de la publicació de la llista, els opositors aportaran davant de la Direcció General d'Administració Autonòmica els documents següents:
11.1.1 Fotocòpia del DNI o del certificat de naixement, expedit pel registre civil corresponent, o document equivalent per als nacionals d'altres estats, a què fa referència la base 2.1.1 degudament acarada.
11.1.2 Fotocòpia acarada del títol acadèmic exigible, segons el que estableix la base 2.1.3 de la present Convocatòria o certificat acadèmic, que acredite haver realitzat tots els estudis per a l'obtenció del títol. En el cas de titulacions obtingudes a l'estranger, fotocòpia acarada de la credencial que acredite l'homologació que corresponga.
11.1.3 Declaració jurada de no haver estat separat, mitjançant expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haguera sigut separat o inhabilitat. En el cas de ser nacional d'un altre Estat, no trobar-se inhabilitat o en situació equivalent, ni haver sigut sotmés a cap sanció disciplinària o equivalent que impedisca, en el seu Estat, en els mateixos termes, l'accés a l'ocupació pública.
11.1.4 Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.
11.1.5 Els qui superen les proves selectives, acreditaran els seus coneixements de valencià mitjançant la presentació d'un dels documents previstos en l'article 16.1, del Decret 33/99, de 9 de març, del Govern Valencià.
Els qui no puguen acreditar aquests coneixements, d'acord amb el que estableix l'article 53 de la Llei de la Funció Pública Valenciana, hauran d'assistir als cursos específics que a aquest efecte es convoquen. Aquells que no els superen seguiran obligats a realitzar els successius cursos que l'administració organitze per a l'adquisició del coneixement de valencià exigible.
11.2 Els aspirants que accedeixen per la quota de discapacitats hauran de presentar, a més de la documentació anterior, certificat de la Conselleria de Benestar Social o òrgan competent d'altres administracions públiques, que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.
11.3 Els aspirants que accedeixen per la quota de reserva per a funcionaris de carrera del grup A de la Generalitat, fotocòpia compulsada del títol acadèmic, llevat que ja consten al Registre de Personal de la Direcció General d'Administració Autonòmica.
11.4 Els aspirants seleccionats, que dins del termini indicat i excepte casos de força major, no presenten la documentació acreditativa o d'aquesta es deduïsca que no tenen algun dels requisits exigits, no podran ser nomenats funcionaris de la Generalitat, sense perjudicí de la responsabilitat, en què pogueren haver incorregut per falsedat en les seues sol·licituds de participació. La plaça no ocupada per l'aspirant, que no presente la documentació, quedarà vacant.
12. Nomenament de funcionaris
Transcorregut el termini de presentació de la documentació i simultàniament a la resolució del Concurs, que es convocarà segons l'article 9, punt u, apartat b) de la Llei de la Funció Pública Valenciana, el conseller de Justícia i Administracions Públiques dictarà una resolució, que es publicarà en el Diari Oficial de la Comunitat Valenciana, i es procedirà al nomenament com a funcionaris de carrera del grup A, advocats de la Generalitat, dels aprovats a què fa referència la base 10.2, i se'ls adjudicarà els llocs de treball que obtingueren en el referit concurs.
Per tal d'assegurar la cobertura de les places convocades, quan es produïsquen renúncies dels aspirants seleccionats, abans del seu nomenament o presa de possessió, l'òrgan convocant podrà requerir de l'òrgan de selecció relació complementària dels aspirants que seguisquen als proposats, per al seu possible nomenament com a funcionaris de carrera.
13. Tribunals
13.1 D'acord amb el que estableix l'art. 3.5 de la Llei de 10/2005, 9 de desembre, d'Assistència Jurídica de la Generalitat, el Tribunal de Selecció està compost pels següents set membres titulars i altres tants suplents, nomenats pel conseller de Justícia i Administracions Públiques:
A) Un advocat de la Generalitat, proposat per l'advocat general de la Generalitat, que actuarà com a president.
B) Un catedràtic o un professor titular d'Universitat, de disciplines jurídiques d'universitats públiques de la Comunitat Valenciana, proposat pel rector de la universitat a què corresponga per orde d'antiguitat.
C) Un registrador de la propietat, un notari o un advocat col·legiat amb, almenys, quinze anys d'antiguitat, proposat pel degà autonòmic de la Comunitat Valenciana del Col·legi de Registradors de la Propietat i Mercantils d'Espanya, el degà del Col·legi Notarial de València o el president del Consell General de Col·legis d'Advocats de la Comunitat Valenciana.
D) Un magistrat, proposat pel president del Tribunal Superior de Justícia de la Comunitat Valenciana.
E) Un representant del Consell Jurídic Consultiu de la Comunitat Valenciana, proposat pel seu president.
F) Dos advocats de la Generalitat o un advocat de la Generalitat i un advocat de l'Estat, i actuarà com a secretari un dels advocats de la Generalitat, proposat per l'advocat general de la Generalitat o per l'advocat general de l'Estat.
13.2. Per a la vàlida constitució del Tribunal, a l'efecte de celebració de sessions, serà suficient amb la presència del president, secretari i 2 vocals o els suplents corresponents.
13.3. La relació nominal dels membres del Tribunal serà publicada amb una antelació mínima d'un mes a la data de començament del primer exercici, mitjançant una resolució del conseller de Justícia i Administracions Públiques, que es publicarà en el Diari Oficial de la Comunitat Valenciana, una vegada hagen estat publicades les llistes provisionals d'admesos i exclosos.
13.4. El Tribunal, per a la realització de les proves, podrà designar els col·laboradors, ajudants i assessors especialistes que crega adients.
13.5. Els membres del Tribunal, així com els assessors, hauran d'abstindre's i podran ser recusats pels interessats, quan hi concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
Així mateix, hauran d'abstindre's aquells que hagueren realitzat tasques de preparació d'aspirants en els cinc anys anteriors a la publicació d'aquesta Convocatòria.
13.6. A l'efecte de comunicacions i de qualssevol altra incidència, el Tribunal tindrà la seu a la Direcció General d'Administració Autonòmica (carrer Miquelet, núm. 5, 46354 València).
13.7. El Tribunal, a l'efecte de gratificacions i indemnitzacions, es regirà pel que disposa el Decret 24/1997, d'11 de febrer, del Consell de la Generalitat, i l'Orde de 23 de juliol de 1998 (DOGV de 15.9.98) de desenvolupament, sobre indemnitzacions per raó del servei.
13.8. El funcionament del Tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
14. Recursos
14.1 La present Convocatòria, les seues bases i tots els actes administratius que siguen dictats per a desplegar-la, llevat de les actuacions del Tribunal, podran ser impugnats per les persones interessades mitjançant la interposició del recurs contenciós administratiu, en el termini de dos mesos, comptadors des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se, potestativament, recurs de reposició davant del mateix òrgan que va dictar l'acte que es recorre, en el termini d'un mes, comptador des de l'endemà de la seua publicació, o qualsevol altre recurs que estime procedent per a la defensa dels seus interessos.
14.2. Contra els actes del Tribunal podrà interposar-se recurs d'alçada davant del conseller de Justícia i Administracions Públiques, en el termini d'un mes, comptador a partir de l'endemà de la publicació del corresponent Acord del Tribunal.
València, 7 de juliol de 2008.- El conseller de Justícia i Administracions Públiques: Fernando de Rosa Torner.ANNEX II
(Oficines públiques)
Alacant
Direcció Territorial de la Conselleria de Justícia i Administracions Públiques
Rambla de Méndez Núñez, 41, 3ª planta, 03667 Alacant
Telèfon 787936853 FAX 573760417
Castelló
Direcció Territorial de la Conselleria de Justícia i Administracions Públiques.
Carrer Major, núm. 78, 12873 Castelló
Telèfon 047340480 FAX 291097914
València
Conselleria de Justícia i Administracions Públiques.
Oficina PROP
Carrer Historiador Chabàs, núm. 2, 46391 València
Descàrrega del model d'instància per Internet.
http://www.gva.es (Conselleria de Justícia i Administracions Públiques, Direcció General d'Administració Autonòmica, Oposicions i Concursos, Oferta 2008)
Oficines PROP
Telèfon PROP 012 (629471294 per a telefonades des de fora de la Comunitat Valenciana)
Alacant
Carrer Churruca, 29 - 03534 Alacant
Benidorm Racó de Loix. Avinguda Joan Fuster Zaragozá, 1 - 03073 Benidorm
Benidorm La Cala. Carrer Juan Antonio Baldoví - 03662 Benidorm
Benidorm Foietes-Colonia de Madrid. Avinguda Beniardà, 61 - 03914 Benidorm
Benidorm Alfredo Corral-Maravall. Avinguda Ametlers, 42 - 03059 Benidorm
Benidorm Els Tolls-Salto de l'Aigua. Avinguda Andalusia, 8 - 03161 Benidorm
Calp, carrer Paternina, 27 03464 Calp.
Castelló
Germans Bou - Castelló. Avinguda Germans Bou, 47 - 12336
Avinguda del Mar - Castelló. Avinguda del Mar, 16 - 12548
Casa dels Caragols - Castelló. Carrer Major, 78 -12685
Vila-real. Carrer Joan Fuster, 28 - 12499
Vinaròs. Carrer Sant Joaquim, 14 - 12441
València
Gregorio Gea I. Carrer Gregorio Gea, 27 - 46962 València
Gregorio Gea II Carrer Gregorio Gea, 14 - 46001 València
Colom - València. Carrer Colon, 80 - 46292 València
Gandia, Avinguda República Argentina, 28, 46419
Ontinyent. Plaça Mestre Ferrero, 22 - 46393
Port de Sagunt. Plaça Ramón de la Sota, s/n (Edifici Rotonda) - 46257
Requena. Avenida Arrabal, 9 - 46960
Sagunt. Camí Real, 97 - 46253
Xàtiva. Carrer Montcada, 32 - 46219
Madrid
Calle Españoleto, 25, 28276 Madrid.